Na temelju članka 117. Zakona o socijalnoj skrbi ("Narodne novine", broj 157/2013, 152/2014, 99/2015, 52/2016, 16/2017, 130/2017, 98/2019, 64/2020 i 138/2020) i članka 31. Statuta Općine Povljana ("Službeni glasnik Zadarske županije", broj 13/21) Općinsko vijeće Općine Povljana na 4. sjednici održanoj dana 17. prosinca 2021. godine donosi

Program za ostvarivanje prava na pomoć za podmirenje dijela troškova stanovanja i

jednokratne novčane potpore u Općini Povljana za 2022. godinu

Članak 1.

Programom za ostvarivanje prava na pomoć za podmirenje dijela troškova stanovanja i jednokratne novčane potpore u Općini Povljana za 2022. godinu (dalje: Program), propisuju se mjere, obujam i način pružanja pomoći poradi zaštite životnog standarda i zbrinjavanja socijalno ugroženih osoba na području Općine Povljana.

Općina Povljana u 2022. godini u svom Proračunu za potrebe socijalne skrbi planirala je sredstva u iznosu od 702.000,00 kuna.

Članak 2.

Po pojedinom obliku, mjeri i načinu pružanja pomoći kategorijama stanovništva u stanju socijalne potrebe iskazanim u članku 2. ovog Programa, potrebito je osigurati slijedeća sredstva:

1. Jednokratne pomoći socijalno ugroženim mještanima:

* Pomoć obiteljima i kućanstvima 5.000,00kn
* Pomoć osobama s invaliditetom 5.000,00kn
* Tekuće donacije građanima i kućanstvima
* Pomoć i njega u kući 4.000,00kn
* Stanovanje 4.000,00kn
* Prehrana 4.000,00kn
* Ostale naknade iz proračuna u naravi 4.000,00kn

2. Subvencije javnog prijevoza građana 6.000,00kn

3. Subvencije i jednokratne pomoći radi poticanja života na otoku i provođenja populacijske politike:

* naknade za novorođenu djecu 30.000,00kn
* sufinanciranje smještaja djece u DV „Paški mališani“ Pag- Područni odjel Povljana 450.000,00 kn
* Sufinanciranje smještaja djece u DV „Latica“ u Zadru 5.000,00kn
* Prigodni poklon paketi za djecu (Božić, Uskrs) 10.000,00kn
* Sufinanciranje troškova prijevoza srednjoškolskih učenika 18.000,00kn
* Sufinanciranje nabave šk. materijala za učenike Osnovne škole s područja Općine Povljana 17.000,00kn
* Sufinanciranje izleta „Škola u prirodi“ 5.000,00kn
* Sufinanciranje nabave udžbenika za učenike srednjih škola s područja Općine Povljana 5.000,00kn
* Stipendiranje studenata s područja Općine Povljana 50.000,00kn
* Prigodna pomoć starijim osobama sa područja Općine Povljana (Božić, Uskrs) 80.000,00kn

Članak 3.

Pomoć i visina pomoći iz članka 2. ovog Programa, ostvarivati će se sukladno proračunskim mogućnostima Općine Povljana za tekuću godinu.

Ovaj Program će se objaviti u "Službenom glasniku Zadarske županije", a stupa na snagu 1. siječnja 2022. godine.

KLASA: 550-06/21-01/1

URBROJ: 2198/25-40-21-1

Povljana, 17. prosinca 2021. godine

OPĆINSKO VIJEĆE OPĆINE POVLJANA

Predsjednik

Nikola Škoda